De câte ori ați spus azi cuvântul „minunat”?
O dată? De două ori? De 17 ori?
Mai știți despre ce vorbeați când l-ați folosit?
Nu mai știți, eram sigură, pentru că totul se reduce la asta:
folosiți greșit cuvântul.
Azi îmi propun să vă arăt cum să puneți minunea înapoi în „minunat”.
Nu demult, luam cina la o terasă.
Chelnerița a venit la noi și ne-a întrebat dacă mai cinasem acolo.
I-am spus: „Da, mai fusesem acolo.”
Și ea zice: „Minunat.”
Eu mi-am zis: „Serios?
E minunat sau doar bine că am ales din nou restaurantul vostru?”
Zilele trecute un coleg m-a întrebat dacă pot să-i salvez un fișier ca PDF.
Îi zic: „Sigur că da.” Iar el îmi zice: „Minunat.”
Pe bune, chiar poți spune că a salva ceva în PDF, orice-ar fi, e minunat?
Din păcate, abuzul frecvent de cuvântul „minunat”
a dus la înlocuirea unor cuvinte ca „bine” sau „mulțumesc”.
Dicționarul Webster definește cuvântul „awe” astfel:
teamă îmbinată cu admirație sau venerație,
un sentiment produs de ceva măreț.
Acum ținând cont de asta, a fost sandvișul de la fast-food minunat?
Dar locul de parcare? A fost minunat?
Dar partida de ieri? Tot minunată?
Răspunsul este nu, nu și nu.
Un sandviș poate fi gustos,
locul de parcare poate fi apropiat,
iar partida poate fi un măcel,
dar nu totul poate fi minunat!
(Râsete)
Când spuneți „minunat” pentru a descrie lucrurile cele mai banale,
îi furați cuvântului întreaga putere.
Autorul acesta spune: „Zilele cu zăpadă și buzunarele cu bani sunt minunate.”
(Râsete)
Ba nu, nu sunt și trebuie să-i ridicăm ștacheta prostănacului.
(Râsete)
Altfel spus, dacă ai tot ce vrei, nu mai prețuiești nimic.
E ca și cum am bea apă din furtunul de pompieri, ca idiotul ăsta de aici.
Rămâi fără dinamică, fără suișuri și coborâșuri, dacă totul e minunat.
Doamnelor și domnilor, iată 10 lucruri care sunt cu adevărat minunate.
Imaginați-vă că trebuie să cărați totul în spinare.
Nu mi-ar fi mai ușor dacă aș putea rostogoli bagajul?
Ba da, așa că o să inventez roata.
Roata, doamnelor și domnilor!
Nu e roata minunată?
Ziceți cu mine: da, roata este minunată!
Marile Piramide au fost cele mai înalte construcții umane timp de 4 000 de ani.
Faraonul și-a pus sclavii să aducă milioane de blocuri
doar ca să facă ditamai piatra funerară.
Sunt minunate piramidele? Da, sunt minunate!
Marele Canion! Vă rog frumos! Are aproape 80 de milioane de ani.
E Marele Canion minunat? Da, sigur că este.
Louis Daguerre a inventat fotografia în 1829,
iar azi când v-ați scos mobilul
ca să vă pozați sandvișul ăla minunat — știți voi care sunteți —
(Râsete)
n-a fost mai ușor decât o expunere pe o placă de cupru cu iodură de argint?
Hai, nu-i așa că fotografia e minunată? Da, fotografia e minunată.
Ziua debarcării în Franța, 6 iunie 1944, invazia aliaților în Normandia,
cea mai mare invazie amfibie din istoria lumii.
A fost ziua debarcării minunată? Da, a fost!
Ați mâncat ceva azi? Ați mâncat?
Atunci trebuie să-i mulțumiți albinei,
pentru că fără polenizare nu putem produce mâncare
și atunci o să murim toți. Chiar așa!
Că doar nu se poate duce o floare să facă sex cu altă floare!...
...deși ar fi minunat.
(Râsete)
Albinele sunt minunate! Nu-i de glumă.
Dar alunizarea? Vă rog frumos!
Apollo 11! Vă țineți de poante?
La 66 de ani după ce frații Wright
au decolat din Kitty Hawk în Carolina de Nord,
Neil Armstrong s-a dus la 390 000 km de Pămînt.
E cât de aici la lună!
(Râsete)
Un mic pas pentru omenire,
un salt uriaș pentru „minunat”!
Chiar așa a fost!
Woodstock, 1969. Revista Rolling Stone a spus
că atunci s-a schimbat istoria rock-and-rollului.
Pe atunci biletele costau doar 24 de dolari.
Cu banii ăștia acum nu mai poți cumpăra nici un tricou amărât.
Versiunea lui Jimi Hendrix a imnului SUA a devenit un simbol.
A fost Woodstock minunat? Da, a fost minunat.
Rechinii! Sunt în vârful lanțului trofic.
Le cresc mai multe rânduri de dinți în gură
și înaintează ca o bandă rulantă.
Unor rechini le cad 30 000 de dinți în timpul vieții.
Minunea asta vă inspiră teamă?
Cum dracu' să nu?! Rechinii sunt minunați!
Internetul a apărut în 1982
și a dominat instantaneu comunicațiile la nivel mondial.
Diseară toate prezentările astea cu PowerPoint vor fi puse pe Internet,
pentru ca unul din Siberia să se îmbete și să se uite la căcaturile astea!
Internetul este minunat!
Și în sfârșit, unii din voi abia așteaptă
să-mi spună ce minunată a fost prezentarea mea.
Vă scutesc de deranj. Nu a fost minunată.
Dar a fost adevărată și sper că a fost distractivă.
Dintre toți spectatorii pe care i-am avut vreodată,
voi sunteți cei mai recenți. Mulțumesc și noapte bună!
(Aplauze)